บาทเปิด 35.67 บาทต่อดอลล่าร์ แข็งค่าตามภูมิภาค
เงินบาทเปิดตลาด 35.67  บาทต่อดอลล่าร์แข็งค่าตามภูมิภาค มองกรอบวันนี้ 35.63-35.75 บาทต่อดอลล่าร์
25 ก.พ. 2559

เงินบาทเปิดตลาด 35.67  บาทต่อดอลล่าร์แข็งค่าตามภูมิภาค มองกรอบวันนี้ 35.63-35.75 บาทต่อดอลล่าร์
นักบริหารเงิน เปิดเผยว่า เงินบาทเปิดตลาดเช้านี้อยู่ที่ระดับ 35.67 บาท/ดอลลาร์ ปรับตัวแข็งค่าเล็กน้อยจากช่วงปิดตลาดเย็นวานนี้ที่ระดับ 35.70/71 บาท/ดอลลาร์ โดยเงินบาทเคลื่อนไหวในทิศทางเดียวกับค่าเงินภูมิภาค หลังทางการจีนกำหนดให้เงินหยวนแข็งค่าขึ้นเช้านี้
"บาทแข็งค่าตามภูมิภาคแต่คงอยู่ในวงจำกัด เนื่องจากวานนี้ต่างชาติเทขาย bond ราว 1.6 หมื่นล้านบาท แม้จะมีบางส่วนย้ายมาลงทุนในตลาดหุ้นก็ตาม" นักบริหารเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 35.63-35.75 บาท/ดอลลาร์